58 साल का रिकॉर्ड तोड़ा, चीन ने 16 हजार करोड़ का कर्ज चुकाने का समय बढ़ाया
Pakistan Economic Crisis Laetest News and Update;। सांख्यिकी विभाग ने बताया है कि मार्च 2022 से लेकर मार्च 2023 तक पाकिस्तान में महंगाई 35.37% बढ़ गई है। जो 1965 से सबसे ऊंचे स्तर पर है।
पाकिस्तान की सरकार ने शनिवार को वहां की महंगाई को लेकर चौंकाने वाले आंकड़े जारी किए हैं। सांख्यिकी विभाग ने बताया है कि मार्च 2022 से लेकर मार्च 2023 तक पाकिस्तान में महंगाई 35.37% बढ़ गई है। जो 1965 से सबसे ऊंचे स्तर पर है।
वहीं, आर्थिक तंगी से जूझ रहे चीन ने पाकिस्तान को 16 हजार करोड़ रुपए का लोन चुकाने के लिए दिए समय को बढ़ा दिया है। इसकी जानकारी खुद पाकिस्तान के वित्त मंत्री इशाक डार ने दी है।
एक साल में लगभग दोगुना हुए खाने के दाम
पाकिस्तान में पिछले एक साल में महंगाई का सबसे ज्यादा असर खाने, ट्रांसपोर्ट और शराब पर पड़ा है। सरकारी आंकड़ों के मुताबिक पिछले एक साल में खाने के सामान के दाम 47.2% तक बढ़े हैं।
वहीं, ट्रांसपोर्ट 54.9% महंगा हुआ है, शराब के दामों में भी 50% की बढ़ोतरी दर्ज की गई है। पाकिस्तान में शहरों के मुकाबले गांव में महंगाई ज्यादा तेजी से बढ़ी है। गांव में पिछले एक साल में महंगाई 38.8 % बढ़ी है वहीं शहरों में 32% बढ़ी। रिपोर्ट के मुताबिक गांव में खाने के सामानों की कीमत दोगूनी हो चुकी है।
हाइपर इंफलेशन की तरफ बढ़ रहा पाकिस्तान
जीओ न्यूज के मुताबिक पाकिस्तान अब हाइपर इंफलेशन की तरफ बढ़ रहा है। दरअसल, हाइपर इंफलेशन वो स्थिति होती है जब चीजों की कीमत दोगुनी हो जाती है।
वहीं, रमजान का महीना होने की वजह से लोग पहले के मुकाबले ज्यादा खरीदारी कर रहे हैं। जिससे डिमांड और सप्लाई में गैप बढ़ गया है। इसकी वजह से महंगाई भी बढ़ी है।
चीन ने कर्ज चुकाने के लिए समय बढ़ाया
आर्थिक तंगहाली से जूझ रहे पाकिस्तान को चीन ने 16 हजार करोड़ रुपए का कर्ज चुकाने के लिए और समय दे दिया है। पहले की समय सीमा के मुताबिक पाकिस्तान को ये कर्ज पिछले हफ्ते तक चुका देना था। हालांकि चीन की सरकार और वहां के बैंक ने इस पर कोई प्रतिक्रिया नहीं दी है।
पाकिस्तान में एक किलो आटा 185 रुपए में
